LAK-õppe kuu raames toimus Tallinna Suur-Pae lasteaias 24.04.2017 õppepäev koos külalistega Pärnu lasteaiast Kelluke.
Pärnu õpetajad tutvustasid oma lasteaia IT-arenduskava, kus on välja toodud hetkeseisu analüüs, missioon, visioon ning arendustegevus. Nendel on rohkesti kogemusi puutetahvli ja nutitelefoni kasutamises. Meie lasteaia õpetajad näitasid, kuidas saab kasutada minirobotit BeeBot õppes, sh keeleõppes.
Oli palju huvitavaid näitlikke materjale. IKT-vahendite keeleõppes rakendamise kogemuste vahendamine meeldis ning oli kasulik kõigile osalejatele.